title: Decizia Consiliului din 9 iunie 1986 privind aderarea Comunității la Convenția internațională pentru conservarea tonului de Atlantic, modificată prin protocolul anexat la Actul Final al Conferinței miniștrilor plenipotențiari ai statelor participante la Convenție, semnat la Paris la 10 iulie 1984

text:
               9.6.1986

               RO

               L 162/41

      PROTOCOL

   anexat la Actul Final al Conferinței plenipotențiarilor statelor părți la Convenția internațională pentru conservarea tonului de Atlantic
   (Paris, 9-10 iulie 1984)

               I.

               Articolele XIV, XV și XVI din Convenția internațională pentru conservarea tonului de Atlantic se modifică după cum urmează:
               Articolul XIV
               (1)   Prezenta convenție este deschisă pentru semnare guvernului oricărui stat care este membru al Organizației Națiunilor Unite sau al oricărei agenții specializate a Organizației Națiunilor Unite. Orice astfel de guvern care nu semnează prezenta convenție poate adera la aceasta în orice moment.
               (2)   Prezenta convenție face obiectul ratificării sau aprobării de către țările semnatare în conformitate cu constituțiile acestora. Instrumentele de ratificare, de aprobare sau de aderare se depun la Directorul General al Organizației Națiunilor Unite pentru Alimentație și Agricultură.
               (3)   Prezenta convenție intră în vigoare în momentul depunerii instrumentelor de ratificare, de aprobare sau de aderare de către șapte guverne și intră în vigoare pentru fiecare guvern care depune ulterior un instrument de ratificare, de aprobare sau de aderare la data acestei depuneri.
               (4)   Prezenta convenție este deschisă pentru semnare sau aderare oricărei organizații interguvernamentale de integrare economică înființate de statele care i-au transferat competența asupra aspectelor reglementate de prezenta convenție, inclusiv competența de a încheia tratate cu privire la aspectele respective.
               (5)   În momentul depunerii instrumentului de confirmare formală sau de aderare, orice organizație menționată la alineatul (4) devine o parte contractantă având aceleași drepturi și obligații cu privire la dispozițiile convenției ca și celelalte părți contractante. Trimiterea din textul convenției la termenul „stat” din articolul IX alineatul (3) și la termenul „guvern” din preambul și din articolul XIII alineatul (1) se interpretează în acest mod.
               (6)   Atunci când o organizație prevăzută la alineatul (4) devine parte contractantă la prezenta convenție, statele membre ale respectivei organizații și cele care aderă la organizație în viitor încetează să fie părți la convenție; acestea transmit o notificare scrisă în acest sens Directorului General al Organizației Națiunilor Unite pentru Alimentație și Agricultură.
               Articolul XV
               Directorul General al Organizației Națiunilor Unite pentru Alimentație și Agricultură informează toate guvernele prevăzute la alineatul (1) al articolului XIV și toate organizațiile prevăzute la alineatul (4) al aceluiași articol cu privire la depunerile instrumentelor de ratificare, aprobare, confirmare sau aderare oficială, intrarea în vigoare a prezentei convenții, propunerile de modificări, notificările de acceptare a modificărilor, intrarea în vigoare a modificărilor și notificările de retragere.
               Articolul XVI
               Exemplarul original al prezentei convenții se depune la Directorul General al Organizației Națiunilor Unite pentru Alimentație și Agricultură, care trimite copii legalizate ale acestuia guvernelor prevăzute la alineatul (1) al articolului XIV și organizațiilor prevăzute la alineatul (4) al aceluiași articol.

               II.

               Exemplarul original al prezentului protocol, ale cărui texte în limbile engleză, franceză și spaniolă sunt autentice în egală măsură, se depune la Directorul General al Organizației Națiunilor Unite pentru Alimentație și Agricultură. Acesta este deschis pentru semnare la Roma până la 10 septembrie 1984. Părțile contractante la convenția internațională pentru conservarea tonului de Atlantic care nu au semnat protocolul până la această dată pot depune, cu toate acestea, instrumentele lor de acceptare în orice moment. Directorul General al Organizației Națiunilor Unite pentru Alimentație și Agricultură trimite o copie certificată a prezentului protocol fiecăreia dintre părțile contractante la convenția internațională pentru conservarea tonului de Atlantic.

               III.

               Protocolul intră în vigoare în momentul depunerii la Directorul General al Organizației Națiunilor Unite pentru Alimentație și Agricultură a instrumentelor de aprobare, ratificare sau acceptare ale tuturor părților contractante. În această privință, dispozițiile prevăzute de ultima teză a alineatului (1) al articolului XIII din convenția internațională pentru conservarea tonului de Atlantic se aplică mutatis mutandis. Data intrării în vigoare este a treizecea zi de la depunerea ultimului instrument.

      Adoptat la Paris, 10 iulie 1984.

 ---documentbreak---

               9.6.1986

               RO

               L 162/39

      ACTUL FINAL

   al Conferinței plenipotențiarilor din statele parte la Convenția internațională pentru conservarea tonului de Atlantic
   (Paris, 9 și 10 iulie 1984)

               1.

               La invitația Guvernului Republicii Franceze, a avut loc la Paris, pe 9 și 10 iulie 1984, Conferința plenipotențiarilor din statele parte la Convenția pentru conservarea tonului de Atlantic.

               2.

               Următoarele state au fost prezente la conferință: Angola, Benin, Brazilia, Canada, Cuba, Franța, Ghana, Coasta de Fildeș, Japonia, Republica Coreea, Maroc, Portugalia, Sao Tome și Principe, Senegal, Africa de Sud, Statele Unite ale Americii, Uruguay, URSS și Venezuela.

               3.

               Comunitatea Economică Europeană, invitată în calitate de observator, și Organizația Națiunilor Unite pentru Alimentație și Agricultură au fost prezente la conferință și au participat la lucrări.

               4.

               Conferința a folosit ca temei al discuției sale raportul final al celei de-a opta ședințe ordinare a Comisiei internaționale pentru conservarea tonului de Atlantic.

               5.

               Conferința a convenit asupra protocolului anexat referitor la modificarea articolelor XIV, XV și XVI din Convenția internațională pentru conservarea tonului de Atlantic.

               6.

               Conferința a mai convenit, de asemenea, ca dispozițiile articolului XIV alineatul (4), incluse în protocolul menționat anterior, să se aplice, în momentul intrării lor în vigoare, Comunității Economice Europene, înțelegându-se că aceasta va avea drepturile și obligațiile unei singure părți contractante, în special în ceea ce privește votul și contribuțiile la bugetul Comisiei internaționale pentru conservarea tonului de Atlantic.

               7.

               Conferința a luat notă de explicațiile oferite de către reprezentantul japonez, cu privire la problemele de natură procedurală care nu au fost rezolvate în cursul ședinței. Cu toate acestea, reprezentantul, acționând în spiritul compromisului, nu s-a opus consensului la care s-a ajuns în cadrul conferinței pentru a asigura admiterea anticipată a Comunității Economice Europene la Convenția internațională pentru conservarea tonului de Atlantic.

               8.

               Conferința a cerut guvernelor părților contractante la Convenția internațională pentru conservarea tonului de Atlantic să înceapă punerea în aplicare a procedurilor interne necesare aprobării, ratificării sau acceptării protocolului, pentru a asigura intrarea sa în vigoare cât mai curând posibil.

      Adoptat la Paris, 10 iulie 1984.

         SIGNING PARTIES TO THE FINAL ACT OF THE CONFERENCE OF PLENIPOTENTIARIES OF THE STATES PARTIES TO THE INTERNATIONAL CONVENTION FOR THE CONSERVATION OF ATLANTIC TUNASSIGNATAIRES DE L'ACTE FINAL DE LA CONFÉRENCE DES PLÉNIPOTENTIAIRES DES ÉTATS PARTIES À LA CONVENTION INTERNATIONALE POUR LA CONSERVATION DES THONIDÉS DE L'ATLANTIQUESIGNATARIOS DEL ACTA FINAL DE LA CONFERENCIA DE PLENIPOTENCIARIOS DE LOS ESTADOS PARTES EN EL CONVENIO INTERNACIONAL PARA LA CONSERVACIÓN DEL ATÚN DEL ATLÁNTICO
         ANGOLA
         S. Makiadi
         BENIN
         L. Nagnonhou
         BRAZILIA
         A. Amado
         CANADA
         M. Hunter
         COASTA DE FILDEȘ
         K. Douabi
         CUBA
         A. Alonso
         SPANIA
         L. Casanova
         FRANȚA
         D. Renouard
         GHANA
         J. Q. Cleland
         JAPONIA
         S. Akiyama
         REPUBLICA COREEA
         J. S. Choo
         MAROC
         A. El Jaï
         PORTUGALIA
         J. G. Boavida
         SÃO TOMÉ ȘI PRÍNCIPE
         G. Posser Da Costa
         SENEGAL
         B. C. Dioh
         AFRICA DE SUD
         H. A. Hanekom
         URUGUAY
         U. W. Perez
         SUA
         C. J. Blondin
         URSS
         Y. Vialov
         VENEZUELA
         F. Alvino

 ---documentbreak--- NA ---documentbreak---

               04/Volumul 01

               RO

               Jurnalul Ofícial al Uniunii Europene

               194

         31986D0238

               L 162/33

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 9 iunie 1986
   privind aderarea Comunității la Convenția internațională pentru conservarea tonului de Atlantic, modificată prin protocolul anexat la Actul Final al Conferinței miniștrilor plenipotențiari ai statelor participante la Convenție, semnat la Paris la 10 iulie 1984
   (86/238/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   întrucât este necesară o reglementare internațională pentru gestionarea și conservarea speciilor cu migrație extinsă din Oceanul Atlantic și mările adiacente;
   întrucât, în acest sens, la 14 mai 1966 s-a semnat o convenție internațională pentru conservarea tonului de Atlantic, care a intrat în vigoare la 21 martie 1969;
   întrucât la 10 iulie 1984, la încheierea Conferinței miniștrilor plenipotențiari, statele participante la Convenția internațională pentru conservarea tonului de Atlantic au semnat un Act Final la care este anexat un protocol de modificare a convenției, astfel încât să facă posibilă aderarea Comunității la aceasta;
   întrucât toate părțile contractante la convenție trebuie să aprobe, ratifice sau accepte protocolul;
   întrucât protocolul intră în vigoare în a treizecea zi de la depunerea ultimului instrument de aprobare, ratificare sau acceptare la Directorul General al Organizației Națiunilor Unite pentru Alimentație și Agricultură;
   întrucât Comunitatea trebuie să adere la convenție pentru a fi parte contractantă la aceasta de la intrarea în vigoare a protocolului,
   DECIDE:
   Articolul 1
   Se aprobă aderarea Comunității Economice Europene la Convenția pentru conservarea tonului de Atlantic, modificată de protocolul anexat la Actul Final al Conferinței miniștrilor plenipotențiari ai statelor participante la Convenție, semnat la Paris la 10 iulie 1984.
   Textele convenției, Actul Final și protocolul anexate la aceasta se anexează la prezenta decizie.
   Articolul 2
   Președintele Consiliului procedează la depunerea instrumentului de aderare la Directorul General al Organizației Națiunilor Unite pentru Alimentație și Agricultură, în conformitate cu articolul XIV alineatele (2) și (4) din Convenție (3).

      Adoptată la Luxemburg, 9 iunie 1986.

            Pentru Consiliu

            Președintele

         G. M. V. van AARDENNE

      (1)  JO C 349, 31.12.1985, p. 1.

      (2)  JO C 68, 24.3.1986, p. 166.

      (3)  Secretariatul General va publica data intrării în vigoare a Convenției referitoare la Comunitate în Jurnalul Oficial al Comunităților Europene.
    ---documentbreak--- NA ---documentbreak--- NA ---documentbreak---

               9.6.1986

               RO

               L 162/34

      CONVENȚIA INTERNAȚIONALĂ PENTRU CONSERVAREA TONULUI DE ATLANTIC

   PREAMBUL

   Guvernele ai căror reprezentanți împuterniciți în mod corespunzător subscriu la prezenta convenție, având în vedere interesul lor reciproc în populațiile de ton și specii înrudite care se găsesc în Oceanul Atlantic și dorind să coopereze pentru menținerea populațiilor de pești de acest fel la niveluri care să permită capturi maxime durabile în scopuri alimentare și în alte scopuri, au hotărât să încheie o convenție pentru conservarea resurselor de ton și specii înrudite din Oceanul Atlantic și în acest scop convin după cum urmează:
   Articolul I
   Zona căreia i se aplică prezenta convenție, denumită în continuare „zona convenției”, cuprinde toate apele din Oceanul Atlantic, inclusiv mările adiacente.
   Articolul II
   Nici una dintre dispozițiile prezentei convenții nu trebuie să afecteze drepturile, pretențiile sau punctele de vedere ale vreunei părți contractante cu privire la limitele apelor teritoriale sau întinderea jurisdicției în materie de pescuit în baza dreptului internațional.
   Articolul III
   (1)   Părțile contractante convin prin prezenta să înființeze și să mențină o comisie cunoscută sub numele de Comisia internațională pentru conservarea tonului de Atlantic, denumită în cele ce urmează „comisia”, având rolul de a atinge obiectivele prevăzute de prezenta convenție.
   (2)   Fiecare dintre părțile contractante este reprezentată în cadrul comisiei de cel mult trei delegați. Acești delegați pot fi asistați de către experți și consilieri.
   (3)   Cu excepția unor dispoziții contrare prevăzute de prezenta convenție, deciziile comisiei se iau cu majoritatea părților contractante, fiecare parte contractantă având un vot. Două treimi din părțile contractante formează cvorumul.
   (4)   Comisia se întrunește într-o ședință ordinară o dată la doi ani. O ședință specială poate fi convocată în orice moment la cererea majorității părților contractante sau prin decizia Consiliului constituit în conformitate cu articolul V.
   (5)   La prima ședință și, ulterior, la fiecare ședință ordinară comisia alege din rândul membrilor săi un președinte, un prim-vicepreședinte și un al doilea vicepreședinte care nu pot fi realeși mai mult de un mandat.
   (6)   Ședințele comisiei și ale organismelor sale subsidiare sunt publice, cu excepția cazului în care comisia hotărăște altfel.
   (7)   Limbile oficiale ale comisiei sunt engleza, franceza și spaniola.
   (8)   Comisia are autoritatea de a adopta regulamentul de procedură și regulamentele financiare necesare pentru exercitarea funcțiilor sale.
   (9)   O dată la doi ani, comisia înaintează părților contractante un raport cu privire la lucrările și constatările sale și informează în orice moment oricare parte contractantă, la cererea acesteia, despre orice problemă care are legătură cu obiectivele convenției.
   Articolul IV
   (1)   Pentru atingerea obiectivelor prezentei convenții, comisia răspunde de studiul populațiilor de ton și specii înrudite (Scombriformes, cu excepția familiilor Trichiuridae și Gempylidae și a genului Scomber), precum și al altor specii de pești exploatate la pescuitul tonului în zona convenției și care nu fac obiectul cercetărilor altei organizații internaționale de pescuit. Acest studiu include cercetări cu privire la abundența, biometria și ecologia peștilor, oceanografia mediului lor și efectele factorilor naturali și umani asupra abundenței acestora. În îndeplinirea acestor responsabilități și în măsura în care acest lucru este posibil, comisia utilizează serviciile tehnice și științifice, precum și informațiile agențiilor oficiale ale părților contractante și ale subdiviziunilor politice ale acestora și are posibilitatea, atunci când dorește acest lucru, să utilizeze serviciile și informațiile puse la dispoziție de oricare instituție publică sau privată, organizație sau persoană, și se poate angaja, în limitele bugetului său, în cercetări independente menite să completeze lucrările de cercetare întreprinse de guverne, instituții naționale sau alte organizații internaționale.
   (2)   Aplicarea dispozițiilor de la alineatul (1) al prezentului articol include:

               (a)

               colectarea și analiza informațiilor statistice referitoare la condițiile și tendințele actuale ale resurselor zonelor de pescuit ton din zona convenției;

               (b)

               studierea și evaluarea informațiilor referitoare la măsurile și metodele de asigurare a menținerii populațiilor de ton și specii înrudite în zona convenției la niveluri care să permită o captură maximă durabilă și care să asigure exploatarea eficace a acestor pești într-un mod compatibil cu această captură;

               (c)

               recomandarea unor studii și investigații părților contractante;

               (d)

               publicarea și difuzarea în alt mod a rapoartelor referitoare la constatările sale și la informațiile științifice de ordin statistic, biologic și de altă natură cu privire la zonele de pescuit tonul din zona convenției.

         Articolul V
   (1)   În cadrul comisiei se înființează un consiliu, alcătuit din președintele și vicepreședinții comisiei împreună cu reprezentanții a cel puțin patru și cel mult opt părți contractante. Părțile contractante reprezentate în consiliu sunt alese la fiecare ședință ordinară a comisiei. Cu toate acestea, în cazul în care în orice moment numărul părților contractante este mai mare de 40, comisia poate alege alte două părți contractante care să fie reprezentate în consiliu. Părțile contractante ai căror resortisanți sunt președintele și vicepreședinții nu sunt alese în consiliu. Cu ocazia alegerilor pentru consiliu, comisia ține seama în mod corespunzător de interesele geografice în materie de pescuit și de prelucrare a tonului pe care le au părțile contractante, precum și de dreptul egal al părților contractante de a fi reprezentate în consiliu.
   (2)   Consiliul îndeplinește funcțiile care i-au fost încredințate prin prezenta convenție sau atribuite de comisie și se întrunește cel puțin o dată în intervalul de timp dintre ședințele ordinare ale comisiei. Între ședințele comisiei, consiliul ia deciziile necesare cu privire la îndatoririle care trebuie îndeplinite de personalul său și emite instrucțiunile necesare pentru secretarul executiv. Deciziile consiliului se iau în conformitate cu normele care urmează să fie stabilite de către comisie.
   Articolul VI
   Pentru atingerea obiectivelor prezentei convenții, comisia poate înființa subcomisii pe specii, grup de specii sau zone geografice. În acest caz fiecare subcomisie:

               (a)

               răspunde de ținerea sub observație a speciilor, a grupului de specii sau a zonei geografice care intră în sfera sa de competență, precum și de colectarea altor informații referitoare la acestea;

               (b)

               poate propune comisiei, pe baza studiilor științifice, recomandări în vederea unei acțiuni comune a părților contractante;

               (c)

               poate recomanda comisiei studiile și investigațiile necesare pentru obținerea de informații referitoare la specii, grupul de specii sau zona geografică din domeniul său de competență, precum și coordonarea unor programe de cercetare de către părțile contractante.

         Articolul VII
   Comisia numește un secretar executiv al cărui mandat este la alegerea comisiei. Sub rezerva normelor și a procedurilor stabilite de comisie, secretarul executiv are autoritate în ceea ce privește selecția și administrarea personalului comisiei. El mai îndeplinește, inter alia, următoarele funcții pe care i le poate încredința comisia:

               (a)

               coordonarea programelor de cercetare derulate de către părțile contractante;

               (b)

               întocmirea previziunilor bugetare în vederea examinării de către comisie;

               (c)

               autorizarea decontărilor de fonduri în conformitate cu bugetul comisiei;

               (d)

               contabilitatea fondurilor comisiei;

               (e)

               asigurarea cooperării cu organizațiile menționate la articolul XI din prezenta convenție;

               (f)

               pregătirea colectării și a analizării datelor necesare pentru realizarea scopurilor convenției, în special a datelor referitoare la captura curentă și cea maximă durabilă a stocurilor de ton;

               (g)

               pregătirea rapoartelor științifice, administrative și de altă natură ale comisiei și ale organismelor subsidiare, în vederea aprobării de către comisie.

         Articolul VIII

               (1)

                           (a)

                           Comisia poate, pe baza dovezilor științifice, să facă recomandări destinate menținerii populațiilor de ton și specii înrudite care pot fi capturate în zona convenției la niveluri care să permită capturi maxime durabile. Aceste recomandări se aplică părților contractante conform condițiilor prevăzute la alineatele (2) și (3) din prezentul articol.

                           (b)

                           Recomandările menționate anterior se fac:

                                       (i)

                                       la inițiativa comisiei în cazul în care nu s-a înființat o subcomisie corespunzătoare sau cu aprobarea a cel puțin două treimi din totalul părților contractante în cazul în care s-a înființat o subcomisie corespunzătoare;

                                       (ii)

                                       la propunerea unei subcomisii corespunzătoare, în cazul s-a înființat o astfel de subcomisie;

                                       (iii)

                                       la propunerea subcomisiilor corespunzătoare în cazul în care recomandarea în cauză se referă la mai mult de o zonă geografică, specie sau grup de specii.

         (2)   Fiecare recomandare făcută în temeiul alineatului (1) din prezentul articol intră în vigoare pentru toate părțile contractante după șase luni de la data notificării trimise de comisie părților contractante, sub rezerva dispozițiilor prevăzute la alineatul (3) din prezentul articol.

               (3)

                           (a)

                           În cazul în care o parte contractantă, în cazul unei recomandări făcute în temeiul alineatului (1) litera (b) punctul (i) menționat anterior, sau o parte contractantă membră a unei subcomisii vizate în cazul unei recomandări făcute în temeiul alineatului (1) litera (b) punctul (ii) sau (iii) menționat anterior, ridică în fața comisiei o obiecție privind recomandarea în cauză în termenul de șase luni prevăzut la alineatul (2) menționat anterior, recomandarea nu intră în vigoare timp de încă 60 de zile.

                           (b)

                           Oricare altă parte contractantă poate prezenta atunci o obiecție fie înainte de expirarea perioadei suplimentare de 60 de zile, fie în termen de 45 de zile de la data notificării unei obiecții formulate de altă parte contractantă în cursul perioadei suplimentare respective de 60 de zile, alegând data cea mai târzie.

                           (c)

                           Recomandarea intră în vigoare la sfârșitul perioadei sau al perioadelor de obiecție prevăzute, cu excepția părților contractante care au formulat o obiecție.

                           (d)

                           Cu toate acestea, în cazul în care o recomandare a făcut obiectul unei obiecții formulate de numai un sfert sau mai puțin de un sfert din numărul părților contractante, în conformitate cu literele (a) și (b) menționate anterior, comisia notifică de îndată părții contractante sau părților contractante care au formulat această obiecție faptul că se consideră că aceste obiecții nu au nici un efect.

                           (e)

                           În cazul menționat anterior la litera (d), partea contractantă sau părțile contractante în cauză au la dispoziție o perioadă suplimentară de 60 de zile de la data acestei notificări în care să își reafirme obiecția. La expirarea acestei perioade, recomandarea intră în vigoare, cu excepția oricărei părți contractante care a formulat o obiecție și a reafirmat-o în termenul prevăzut.

                           (f)

                           În cazul în care o recomandare a întâmpinat o obiecție din partea a mai mult de un sfert, dar mai puțin decât majoritatea părților contractante, în conformitate cu literele (a) și (b) menționate anterior, recomandarea intră în vigoare pentru părțile contractante care nu au formulat obiecții împotriva acesteia.

                           (g)

                           În cazul în care obiecțiile au fost formulate de majoritatea părților contractante, recomandarea nu intră în vigoare.

         (4)   Oricare parte contractantă care formulează obiecții împotriva unei recomandări își poate retrage în orice moment obiecția respectivă, iar recomandarea intră în vigoare pentru această parte contractantă fie de îndată, în cazul în care este deja în vigoare, fie la data de intrare în vigoare prevăzută de către prezentul articol.
   (5)   Comisia notifică de îndată fiecărei părți contractante orice obiecție și orice retragere a unei obiecții în momentul primirii acestora, precum și intrarea în vigoare a oricărei recomandări.
   Articolul IX
   (1)   Părțile contractante convin să ia toate măsurile necesare pentru a asigura aplicarea prezentei convenții. Fiecare parte contractantă transmite comisiei, la fiecare doi ani sau la solicitarea comisiei, o declarație cu privire la măsurile pe care le-a luat în acest scop.
   (2)   Părțile contractante convin:

               (a)

               să furnizeze, la cererea comisiei, orice date statistice, biologice și alte informații științifice de care dispun și care pot fi necesare comisiei în scopul prezentei convenții;

               (b)

               în cazul în care agențiile lor oficiale nu pot să obțină și să furnizeze informațiile menționate, să permită comisiei, prin intermediul părților contractante, să obțină aceste informații direct de la companiile și pescarii care doresc să i le comunice.

         (3)   Părțile contractante se angajează să colaboreze în vederea adoptării unor măsuri eficace corespunzătoare care să asigure aplicarea dispozițiilor prezentei convenții și în special să înființeze un sistem de control internațional care urmează să fie aplicat în zona convenției, cu excepția mării teritoriale și a altor ape, după caz, în care un stat are dreptul să își exercite jurisdicția în materie de pescuit, conform dreptului internațional
   Articolul X
   (1)   Comisia adoptă un buget pentru cheltuielile comune ale comisiei pentru perioada de doi ani ulterioară fiecărei ședințe ordinare.
   (2)   Fiecare parte contractantă contribuie anual la bugetul comisiei cu o sumă egală cu:

               (a)

               1 000 US $ (o mie de dolari S.U.A.) pentru contribuția de membru al comisiei;

               (b)

               1 000 US $ (o mie de dolari S.U.A.) pentru contribuția de membru al fiecărei subcomisii;

               (c)

               în cazul în care bugetul propus pentru cheltuielile comune pentru fiecare perioadă de doi ani depășește suma totală a contribuțiilor părților contractante în temeiul literelor (a) și (b) din prezentul alineat, o treime din cuantumul acestei diferențe este acoperită de părțile contractante proporțional cu contribuțiile lor aduse în conformitate cu literele (a) și (b) din prezentul alineat. Pentru cele două treimi rămase, comisia stabilește pe baza ultimelor informații de care dispune:

                           (i)

                           greutatea totală rotunjită în viu a capturilor de ton și specii înrudite din Oceanul Atlantic și greutatea netă a produselor conservate din acest pește pentru fiecare parte contractantă;

                           (ii)

                           totalul de la punctul (i) pentru toate părțile contractante.

                     Fiecare parte contractantă contribuie cu o parte din cele două treimi rămase în aceeași proporție pe care o are totalul său de la punctul (i) față de totalul de la punctul (ii). Partea din buget menționată în prezentul paragraf se stabilește cu acordul tuturor părților contractante prezente și care votează.

         (3)   Consiliul examinează a doua jumătate a bugetului bienal la ședința sa ordinară ținută în perioada dintre ședințele comisiei și, pe baza evoluțiilor curente și anticipate, poate autoriza realocarea sumelor din bugetul comisiei pentru al doilea an în cadrul bugetului total aprobat de comisie.
   (4)   Secretarul executiv al comisiei notifică fiecărei părți contractante cuantumul contribuției sale anuale. Contribuțiile sunt exigibile de la data de 1 ianuarie a anului la care se referă. Contribuțiile care nu sunt plătite înainte de data de 1 ianuarie a anului următor sunt considerate arierate.
   (5)   Contribuțiile la bugetul bienal se plătesc în monedele stabilite de comisie.
   (6)   La prima sa ședință, comisia aprobă un buget pentru primul său an de funcționare și pentru următoarea perioadă de doi ani. Ea transmite de îndată părților contractante copii ale acestor bugete, împreună cu notificări ale respectivelor contribuții pentru primul an.
   (7)   Ulterior, în decursul unei perioade de cel puțin 60 de zile înainte de ședința ordinară a comisiei care precede perioada de doi ani, secretarul executiv transmite fiecărei părți contractante proiectul de buget bienal împreună cu baremul contribuțiilor propuse.
   (8)   Comisia poate suspenda drepturile de vot ale oricărei părți contractante în cazul în care contribuțiile restante ale acesteia sunt mai mari sau egale cu suma datorată de aceasta pe cei doi ani anteriori.
   (9)   Comisia constituie un capital circulant pentru finanțarea operațiunilor comisiei înainte de primirea contribuțiilor anuale, cât și pentru alte scopuri stabilite de comisie. Comisia stabilește nivelul fondului, evaluează avansurile necesare constituirii acestuia și adoptă reglementările care guvernează utilizarea fondului.
   (10)   Comisia aranjează un audit independent anual al evidențelor sale contabile. Rapoartele acestor audituri sunt examinate și aprobate de comisie sau de consiliu în anii în care nu au loc ședințele ordinare ale comisiei.
   (11)   Comisia poate accepta alte contribuții decât cele prevăzute la alineatul (2) al prezentului articol pentru desfășurarea lucrărilor sale.
   Articolul XI
   (1)   Părțile contractante convin că trebuie să existe o relație de lucru între comisie și Organizația Națiunilor Unite pentru Alimentație și Agricultură. În acest scop, comisia inițiază negocieri cu Organizația Națiunilor Unite pentru Alimentație și Agricultură în vederea încheierii unui acord în temeiul articolului XIII din actul constitutiv al organizației. Acest acord ar trebui să prevadă, inter alia, ca directorul general al Organizația Națiunilor Unite pentru Alimentație și Agricultură să numească un reprezentant care să participe la ședințele Comisiei și ale organismelor subordonate acesteia, fără drept de vot.
   (2)   Părțile contractante convin că trebuie să existe relații de cooperare între comisie și alte comisii internaționale de pescuit și organizații științifice care și-ar putea aduce contribuția la lucrările comisiei. Comisia poate încheia acorduri cu aceste comisii și organizații.
   (3)   Comisia poate invita orice organizație internațională corespunzătoare și orice guvern care este membru al Organizației Națiunilor Unite sau al unei agenții specializate a Organizației Națiunilor Unite și care nu este membru al comisiei să trimită observatori la ședințele comisiei și ale organismelor subordonate acesteia.
   Articolul XII
   (1)   Prezenta convenție rămâne în vigoare timp de 10 ani și, după aceea, până când majoritatea părților contractante convin să o rezilieze.
   (2)   În orice moment după 10 ani de la data intrării în vigoare a prezentei convenții, orice parte contractantă se poate retrage din convenție la data de 31 decembrie a fiecărui an, inclusiv al 10-lea an, printr-o notificare scrisă privind retragerea, înaintată directorului general al Organizației Națiunilor Unite pentru Alimentație și Agricultură, înainte sau la data de 31 decembrie a anului anterior.
   (3)   Orice altă parte contractantă se poate atunci retrage din prezenta convenție începând de la aceeași dată de 31 decembrie, printr-o notificare scrisă privind retragerea, înaintată directorului general al Organizației Națiunilor Unite pentru Alimentație și Agricultură, la o lună de la data primirii informațiilor din partea directorului general al Organizației Națiunilor Unite pentru Alimentație și Agricultură referitoare la orice retragere, până la 1 aprilie a anului respectiv.
   Articolul XIII
   (1)   Oricare parte contractantă sau comisia poate propune amendamente la prezenta convenție. Directorul general al Organizației Națiunilor Unite pentru Alimentație și Agricultură transmite tuturor părților contractate o copie certificată a textului oricărui amendament propus. Orice amendament care nu implică obligații noi intră în vigoare pentru toate părțile contractante în a treizecea zi de la acceptarea sa de către trei pătrimi din părțile contractante. Orice amendament care implică obligații noi intră în vigoare pentru fiecare parte contractantă care acceptă amendamentul în a nouăzecea zi de la acceptarea acestuia de către trei pătrimi dintre părțile contractante, iar ulterior, pentru fiecare parte contractantă rămasă, în momentul în care aceasta o acceptă. Orice amendament despre care una sau mai multe părți contractante consideră că implică noi obligații este considerat ca implicând noi obligații și intră în vigoare în mod corespunzător. Un guvern care devine parte contractantă după inițierea demersurilor de acceptare a unui amendament la prezenta convenție în baza dispozițiilor prezentului articol este obligat de convenția astfel modificată în momentul în care respectivul amendament intră în vigoare.
   (2)   Amendamentele propuse se depun la directorul general al Organizației Națiunilor Unite pentru Alimentație și Agricultură. Notificările de acceptare a amendamentelor se depun la directorul general al Organizației Națiunilor Unite pentru Alimentație și Agricultură.
   Articolul XIV
   (1)   Prezenta convenție este deschisă semnării de către orice guvern care este membru al Organizației Națiunilor Unite sau al oricărei agenții specializate a Organizației Națiunilor Unite. Orice guvern de acest fel care nu semnează prezenta convenție poate adera la ea în orice moment.
   (2)   Prezenta convenție este ratificată sau aprobată de țările semnatare în conformitate cu constituțiile acestora. Instrumentele de ratificare, de aprobare sau de aderare se depun la directorul general al Organizației Națiunilor Unite pentru Alimentație și Agricultură.
   (3)   Prezenta convenție intră în vigoare la data depunerii instrumentelor de ratificare, aprobare sau aderare de către șapte guverne, iar pentru fiecare guvern care depune ulterior un instrument de ratificare, aprobare sau aderare intră în vigoare la data acestei depuneri.
   Articolul XV
   Directorul general al Organizației Națiunilor Unite pentru Alimentație și Agricultură informează toate guvernele prevăzute la alineatul (1) al articolului XIV cu privire la depunerea instrumentelor de ratificare, de aprobare sau de aderare, la intrarea în vigoare a prezentei convenții, la propunerile de amendamente, notificările de acceptare a amendamentelor, intrarea în vigoare a amendamentelor și notificările de retragere.
   Articolul XVI
   Exemplarul original al prezentei convenții se depune la directorul general al Organizației Națiunilor Unite pentru Alimentație și Agricultură care trimite copii certificate guvernelor menționate la alineatul (1) al articolului XIV.

      Drept pentru care reprezentanții autorizați în mod corespunzător de către guvernele lor semnează prezenta convenție. Întocmită la Rio de Janeiro în ziua de 14 mai 1966 într-un singur exemplar în limbile engleză, franceză și spaniolă, fiecare versiune fiind autentică în egală măsură.


title: 2008/780/CE: Decizia Consiliului din 29 septembrie 2008 privind încheierea, în numele Comunității Europene, a Acordului privind pescuitul în sudul Oceanului Indian

text:
               9.10.2008

               RO

               Jurnalul Oficial al Uniunii Europene

               L 268/27

      DECIZIA CONSILIULUI

   din 29 septembrie 2008
   privind încheierea, în numele Comunității Europene, a Acordului privind pescuitul în sudul Oceanului Indian
   (2008/780/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Comunitatea are competența să adopte măsuri de conservare și de gestionare a resurselor halieutice și să încheie acorduri cu alte țări și organizații internaționale.

               (2)

               Comunitatea este parte contractantă la Convenția Organizației Națiunilor Unite privind dreptul mării, care solicită tuturor membrilor comunității internaționale să coopereze în vederea conservării și gestionării resurselor biologice ale mării.

               (3)

               Comunitatea și statele sale membre au ratificat Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 pentru conservarea și gestionarea populațiilor transzonale de pești și a rezervelor de pești mari migratori.

               (4)

               Încă de la început, Comunitatea a participat la procesul de negociere a Acordului privind pescuitul în sudul Oceanului Indian (SIOFA) și a jucat un rol activ și constructiv în procesul care a dus la adoptarea acordului respectiv în cadrul conferinței diplomatice ținute la Roma la 7 iulie 2006.

               (5)

               SIOFA a fost deschis spre semnare la 7 iulie 2006 și a fost semnat de Comunitate la aceeași dată, în conformitate cu Decizia 2006/496/CE a Consiliului (1).

               (6)

               Flota comunitară pescuiește în zona reglementată de acord și este în interesul Comunității să joace un rol eficient în punerea în aplicare a respectivului acord.

               (7)

               Prin urmare, respectivul acord ar trebui să fie aprobat,

         DECIDE:
   Articolul 1
   Se aprobă, în numele Comunității, Acordul privind pescuitul în sudul Oceanului Indian (2).
   Articolul 2
   Președintele Consiliului este autorizat să numească persoana sau persoanele împuternicite să depună instrumentul de aprobare pe lângă directorul general al Organizației pentru Alimentație și Agricultură a Organizației Națiunilor Unite, în calitate de depozitar al acordului, în conformitate cu articolul 25 din acord.

      Adoptată la Bruxelles, 29 septembrie 2008.

            Pentru Consiliu

            Președintele

         M. BARNIER

      (1)  JO L 196, 18.7.2006, p. 14.

      (2)  JO L 196, 18.7.2006, p. 15.


title: Decizia Consiliului din 22 decembrie 2004 privind încheierea Acordului între Comunitatea Europeană și Principatul Monaco de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi

text:
Anunţ juridic important

|

32005D0347

Jurnalul Oficial L 110 , 30/04/2005 p. 0040 - 0041

		20041222Decizia Consiliuluidin 22 decembrie 2004privind încheierea Acordului între Comunitatea Europeană și Principatul Monaco de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi(2005/347/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 94 coroborat cu articolul 300 alineatul (2) primul paragraf, alineatul (3) primul paragraf și alineatul (4),având în vedere propunerea Comisiei,având în vedere avizul Parlamentului European [1],întrucât:(1) La 16 octombrie 2001, Consiliul a autorizat Comisia să negocieze cu Principatul Monaco un acord care să garanteze adoptarea de către statul respectiv a unor măsuri echivalente cu cele care urmau să se aplice în Comunitate, pentru a asigura impozitarea efectivă a veniturilor din economii sub forma plăților de dobânzi.(2) Textul acordului rezultat în urma acestor negocieri reflectă în mod corespunzător directivele de negociere emise de Consiliu. Acest text este însoțit de un memorandum de înțelegere între Comunitatea Europeană și Principatul Monaco. Ambele texte sunt anexate Deciziei 2005/35/CE [2].(3) Aplicarea dispozițiilor Directivei 2003/48/CE [3] depinde de aplicarea de către Principatul Monaco a unor măsuri echivalente cu cele prevăzute de directiva respectivă, în conformitate cu un acord încheiat de statul respectiv cu Comunitatea Europeană.(4) În conformitate cu Decizia 2005/35/CE și sub rezerva adoptării la o dată ulterioară a unei decizii privind încheierea acordului, acordul a fost semnat în numele Comunității Europene la 7 decembrie 2004.(5) Acordul, precum și memorandumul de înțelegere care îl însoțește, trebuie aprobate în numele Comunității.(6) Este necesar să se prevadă o procedură simplă și rapidă în vederea unor eventuale adaptări ale anexelor 1 și 2 la acord,DECIDE:Articolul 1Acordul între Comunitatea Europeană și Principatul Monaco de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi, precum și memorandumul de înțelegere care îl însoțește, se aprobă în numele Comunității Europene.Textul acordului, precum și al memorandumului de înțelegere care îl însoțește, se anexează prezentei decizii [4].Articolul 2Comisia este autorizată să aprobe, în numele Comunității, modificări ale anexelor la acord pentru ca acestea să corespundă cu informațiile privind autoritățile competente, notificate în conformitate cu articolul 5 litera (a) din Directiva 2003/48/CE și cu informațiile din anexa la directiva respectivă.Articolul 3Președintele Consiliului procedează la notificarea prevăzută la articolul 16 alineatul (1) din acord, în numele Comunității [5].Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 22 decembrie 2004.Pentru ConsiliuPreședinteleC. Veerman[1] Aviz din 2 decembrie 2004 (nepublicat încă în Jurnalul Oficial).[2] JO L 19, 21.1.2005, p. 53.[3] JO L 157, 26.6.2003, p. 38. Directivă astfel cum a fost modificată ultima dată prin Directiva 2004/66/CE (JO L 168, 1.5.2004, p. 35).[4] JO L 19, 21.1.2005, p. 55.[5] Data intrării în vigoare a acordului va fi publicată în Jurnalul Oficial al Uniunii Europene de Secretariatul General al Consiliului.--------------------------------------------------


title: 2008/846/CE: Decizia Consiliului din 4 noiembrie 2008 de numire a unui membru italian în cadrul Comitetului Regiunilor

text:
               12.11.2008

               RO

               Jurnalul Oficial al Uniunii Europene

               L 301/12

      DECIZIA CONSILIULUI

   din 4 noiembrie 2008
   de numire a unui membru italian în cadrul Comitetului Regiunilor
   (2008/846/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului italian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010.

               (2)

               Un post de membru titular în cadrul Comitetului Regiunilor a devenit vacant ca urmare a încheierii mandatului domnului Fabio GAVA,

         DECIDE:
   Articolul 1
   Este numită în calitate de membru al Comitetului Regiunilor pentru durata restantă a mandatului, respectiv până la 25 ianuarie 2010:
   Doamna Maria Luisa COPPOLA, Consigliere regionale – Assessore, Regione Veneto.
   Articolul 2
   Prezenta decizie produce efecte de la data adoptării.

      Adoptată la Bruxelles, 4 noiembrie 2008.

            Pentru Consiliu

            Președintele

         C. LAGARDE

      (1)  JO L 56, 25.2.2006, p. 75.


title: Decizia (PESC) 2015/2096 a Consiliului din 16 noiembrie 2015 privind poziția Uniunii Europene cu privire la cea de a opta Conferință de revizuire a BTWC a Convenției cu privire la interzicerea perfecționării, producției și stocării armelor bacteriologice (biologice) și cu toxine și la distrugerea lor (BTWC)

text:
               20.11.2015

               RO

               Jurnalul Oficial al Uniunii Europene

               L 303/13

         DECIZIA (PESC) 2015/2096 A CONSILIULUI
   din 16 noiembrie 2015
   privind poziția Uniunii Europene cu privire la cea de a opta Conferință de revizuire a BTWC a Convenției cu privire la interzicerea perfecționării, producției și stocării armelor bacteriologice (biologice) și cu toxine și la distrugerea lor (BTWC)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă, care vizează printre altele consolidarea Convenției cu privire la interzicerea perfecționării, producției și stocării armelor bacteriologice (biologice) și cu toxine și la distrugerea lor (BTWC), continuarea dezbaterii asupra mecanismului de verificare a BTWC, susținerea universalizării și a punerii în aplicare la nivel național a BTWC, inclusiv în domeniul dreptului penal, și o mai bună asigurare a conformității cu această convenție.

               (2)

               La 28 aprilie 2004, Consiliul de Securitate al Organizației Națiunilor Unite (CSONU) a adoptat în unanimitate Rezoluția 1540 (2004), care califică proliferarea armelor de distrugere în masă și a vectorilor acestora drept amenințare la adresa păcii și securității internaționale. Punerea în aplicare a dispozițiilor acestei rezoluții contribuie la punerea în aplicare a BTWC.

               (3)

               La 26 august 1988, CSONU a adoptat Rezoluția 620 (1988), care, printre altele, îl încurajează pe secretarul general să desfășoare cu promptitudine anchete ca răspuns la afirmațiile privind posibila utilizare a unor arme chimice, bacteriologice (biologice) sau cu toxine care ar putea constitui o încălcare a Protocolului privind interzicerea utilizării gazelor asfixiante, otrăvitoare sau a altor tipuri de gaze și a mijloacelor bacteriologice de purtare a războiului („Protocolul de la Geneva din 1925”). La 20 septembrie 2006, Adunarea Generală a adoptat Strategia globală a Organizației Națiunilor Unite de combatere a terorismului, anexată la Rezoluția 60/288 din 8 septembrie 2006, prin care statele membre ale Organizației Națiunilor Unite (ONU) îl încurajează pe secretarul general să actualizeze registrul de experți și de laboratoare, precum și orientările și procedurile tehnice pe care le are la dispoziție pentru anchetarea eficientă și la timp a presupusei utilizări.

               (4)

               La 27 februarie 2006, Consiliul a adoptat Acțiunea comună 2006/184/PESC (1) privind BTWC, cu obiectivele de promovare a universalității BTWC și de sprijinire a punerii sale în aplicare de către statele părți pentru a se asigura că acestea transpun obligațiile internaționale prevăzute de BTWC în legislația și măsurile administrative naționale.

               (5)

               În paralel cu Acțiunea comună 2006/184/PESC, Uniunea Europeană a adoptat un Plan de acțiune privind armele biologice și toxice (2), în care statele membre s-au angajat să prezinte ONU măsuri de consolidare a încrederii, în fiecare an, în luna aprilie și secretarului general al ONU liste cu experți și laboratoare relevante, pentru a facilita eventuale anchete privind presupusa utilizare de arme chimice și biologice.

               (6)

               La 20 martie 2006, Consiliul a adoptat Poziția comună 2006/242/PESC (3) referitoare la cea de a șasea Conferință de revizuire a BTWC.

               (7)

               La 10 noiembrie 2008, Consiliul a adoptat Acțiunea comună 2008/858/PESC (4) privind BTWC, cu obiectivele de promovare a universalității BTWC, de asigurare a sprijinului acordat punerii în aplicare a BTWC de către statele părți, de promovare a prezentării declarațiilor privind măsurile de consolidare a încrederii de către statele părți și de asigurare a sprijinului acordat procesului în perioada dintre sesiunile BTWC.

               (8)

               La 18 iulie 2011, Consiliul a adoptat Decizia 2011/429/PESC (5) privind poziția Uniunii cu privire la cea de a șaptea Conferință de revizuire a BTWC.

               (9)

               Cea de a șaptea Conferință de revizuire a BTWC a decis să reînnoiască mandatul Unității de sprijin pentru punere în aplicare (ISU) pentru o nouă perioadă de cinci ani (2012-2016) și a decis să extindă sarcinile acesteia pentru a include punerea în aplicare a deciziei de constituire și de gestionare a bazei de date pentru solicitările și ofertele de asistență și pentru facilitarea schimbului de informații asociat în rândul statelor părți, precum și sprijinul, după caz, pentru punerea în aplicare de către statele părți a deciziilor și recomandărilor celei de a șaptea Conferințe de revizuire.

               (10)

               Cea de a șaptea Conferință de revizuire a decis organizarea celei de a opta Conferințe de revizuire la Geneva cel târziu în 2016 și că aceasta ar trebui să revizuiască funcționarea BTWC, ținând seama, printre altele, de:

                           (i)

                           noile evoluții științifice și tehnologice relevante pentru BTWC;

                           (ii)

                           progresele realizate de statele părți cu privire la punerea în aplicare a obligațiilor asumate în cadrul BTWC;

                           (iii)

                           progresele înregistrate cu privire la punerea în aplicare a deciziilor și recomandărilor convenite în cadrul celei de a șaptea Conferințe de revizuire.

               (11)

               La 23 iulie 2012, Consiliul a adoptat Decizia 2012/421/PESC (6) privind BTWC, cu obiectivele de promovare a universalității BTWC, de sprijinire a punerii în aplicare a BTWC de către statele părți, de promovare a prezentării declarațiilor privind măsurile de consolidare a încrederii de către statele părți și de sprijinire a procesului în perioada dintre sesiunile BTWC.

               (12)

               În perspectiva viitoarei Conferințe de revizuire a BTWC, care se va desfășura în perioada noiembrie-decembrie 2016, se impune actualizarea poziției Uniunii,

         ADOPTĂ PREZENTA DECIZIE:
   Articolul 1
   În perioada premergătoare și în cursul celei de a opta Conferințe de revizuire a Convenției cu privire la interzicerea perfecționării, producției și stocării armelor bacteriologice (biologice) și cu toxine și la distrugerea lor (BTWC), Uniunea acționează în special pentru a se asigura că statele părți abordează următoarele priorități:

               (a)

               consolidarea și menținerea încrederii în ceea ce privește conformitatea, printr-o serie de măsuri specifice descrise în prezenta decizie;

               (b)

               sprijinirea punerii în aplicare la nivel național, inclusiv printr-o implicare sporită a părților interesate neguvernamentale;

               (c)

               sprijinirea mecanismului secretarului general al ONU de anchetare a presupuselor utilizări de arme biologice și agenți biologici prin dezvoltarea în continuare a capacităților sale operaționale ca mijloc de consolidare a articolelor VI și VIII din BTWC; și

               (d)

               promovarea universalității BTWC.

         Obiectivul Uniunii este de a revizui funcționarea BTWC și a procesului în perioada dintre sesiunile 2012-2015, de a promova acțiuni concrete și de a explora opțiuni pentru consolidarea BTWC. În acest sens, Uniunea înaintează propuneri concrete pentru cea de a opta Conferință de revizuire din 2016 în vederea adoptării lor de către conferința respectivă.
   Articolul 2
   Pentru realizarea obiectivelor enunțate la articolul 1, Uniunea:

               (a)

               contribuie la revizuirea deplină a funcționării BTWC în cadrul celei de a opta Conferințe de revizuire, inclusiv la punerea în aplicare a angajamentelor asumate de statele părți în temeiul BTWC, precum și la desfășurarea și rezultatele programului în perioada dintre sesiuni 2012-2015;

               (b)

               sprijină un nou program de lucru substanțial, care să abordeze limitările programelor anterioare din perioada dintre sesiuni, în perioada cuprinsă între a opta și a noua Conferință de revizuire, prin adoptarea unor modalități îmbunătățite de a realiza noi progrese în cadrul acestui program de activitate, în vederea consolidării eficacității BTWC;

               (c)

               sprijină organizarea unei a noua Conferințe de revizuire a BTWC, care ar trebui să aibă loc nu mai târziu de 2021;

               (d)

               realizează un consens pentru un rezultat de succes al celei de a opta Conferințe de revizuire, pe baza cadrului instituit de conferințele anterioare, și promovează în special următoarele aspecte-cheie:

                           (i)

                           recunoscând faptul că nu există un consens în ceea ce privește verificarea în această etapă, care rămâne un element central al unui regim complet și eficace de dezarmare și neproliferare, Uniunea depune eforturi în vederea identificării de opțiuni care ar putea contribui, în cadrul unui nou program în perioada dintre sesiuni și ulterior, la o creștere a încrederii în ceea ce privește conformitatea și la punerea în aplicare efectivă a obiectului și a scopului BTWC. Statele părți ar trebui să poată demonstra conformitatea, printre altele prin intermediul unor schimburi de informații interactive (cum ar fi declarațiile obligatorii sau voluntare) și al unei transparențe sporite în ceea ce privește capacitățile, activitățile și acțiunile lor, inclusiv măsurile voluntare și alte măsuri la fața locului, în conformitate cu cele convenite; propunerile făcute în cadrul programului în perioada dintre sesiuni 2012-2015 și rezultatele programului oferă o bază pentru aceste lucrări;

                           (ii)

                           sprijinirea și consolidarea, acolo unde este necesar, a măsurilor naționale de punere în aplicare, inclusiv a normelor administrative, judiciare și de drept penal, precum și a controlului asupra microorganismelor patogene și a toxinelor în cadrul BTWC; ar putea fi avute în vedere noi acțiuni și decizii privind modalități și mijloace de consolidare a punerii în practică la nivel național: informarea și implicarea părților neguvernamentale interesate la nivel național, regional și global cu privire la rolul acestora în promovarea obiectivelor BTWC și a punerii sale în aplicare; continuarea sprijinului pentru adoptarea unor standarde adecvate privind măsurile în domeniul biosiguranței și biosecurității; sensibilizarea în rândul profesioniștilor relevanți din sectoarele privat și public; programe de educație și formare pentru cei cărora li s-a acordat accesul la agenți și toxine de origine biologică relevante pentru convenție; promovarea unei culturi a responsabilității în rândul profesioniștilor relevanți de la nivel național și dezvoltarea, adoptarea și promulgarea voluntare ale unor coduri de conduită; promovarea respectării obligațiilor care decurg din Rezoluțiile 1540 (2004) și 1673 (2006) ale CSONU, acolo unde este relevant pentru eliminarea riscului achiziționării sau utilizării armelor biologice sau cu toxine în scopuri teroriste, incluzând accesul potențial al actorilor nestatali la materiale, echipamente și cunoștințe care ar putea fi utilizate pentru perfecționarea și producerea armelor biologice și cu toxine;

                           (iii)

                           aderarea universală a tuturor statelor la BTWC, inclusiv invitarea tuturor statelor care nu sunt părți la BTWC să adere la aceasta fără întârziere și să se angajeze din punct de vedere juridic în favoarea dezarmării și a neproliferării armelor biologice și cu toxine și, în așteptarea aderării acestor state la BTWC, încurajarea acestora să participe ca observatori la reuniunile statelor părți la BTWC și să pună în aplicare în mod voluntar dispozițiile BTWC; și prin recomandarea adoptării unui plan de acțiune privind universalizarea, coordonat de ISU și evaluat în cadrul unor sesiuni dedicate la reuniunilor în perioada dintre sesiuni;

                           (iv)

                           desfășurarea unor acțiuni pentru ca interzicerea armelor biologice și cu toxine să fie declarată normă universal obligatorie a dreptului internațional, inclusiv prin universalizarea BTWC;

                           (v)

                           eforturi de sporire a transparenței și de consolidare a încrederii în ceea ce privește conformitatea, inclusiv prin revizuiri necesare și realizabile aduse actualelor măsuri de consolidare a încrederii; Uniunea este dispusă să contribuie la dezvoltarea măsurilor de consolidare a încrederii prin identificarea unor măsuri menite să sporească relevanța lor directă pentru principalele obiective de transparență și de evitare a suspiciunilor și preocupărilor; sprijinirea în continuare a unui proces de evaluare inter pares pe bază de voluntariat, drept instrument valoros pentru creșterea transparenței între statele părți, sporind astfel încrederea în conformitate cu BTWC și consolidând punerea în aplicare la nivel național prin intermediul schimbului de bune practici, sensibilizând părțile interesate cu privire la cerințele de punere în aplicare și intensificând cooperarea internațională în acest domeniu;

                           (vi)

                           consolidarea capacităților operaționale ale mecanismului secretarului general al ONU de anchetare a presupuselor utilizări de arme chimice și biologice, inclusiv prin extinderea cercului de experți special instruiți, formare și desfășurarea de exerciții de simulare pe calculator și pe teren; acțiunile distincte pot contribui la consolidarea în continuare a articolului VI și, în mod indirect, a articolului VII din BTWC;

                           (vii)

                           adoptarea unor decizii privind furnizarea de asistență și coordonarea în contextul articolului VII din BTWC cu organizațiile relevante la cererea oricărui stat parte, în cazul unei presupuse utilizări a armelor biologice sau cu toxine, inclusiv îmbunătățirea capacităților naționale de supraveghere, detectare și diagnosticare a bolilor, precum și a sistemelor de sănătate publică ca primă linie de apărare;

                           (viii)

                           sporirea transparenței în ceea ce privește cooperarea și asistența referitoare la articolul X din BTWC și luarea în considerare a mandatelor, acțiunilor și experienței altor organizații internaționale; Uniunea va continua să sprijine punerea concretă în aplicare a articolului X din BTWC prin intermediul diferitelor sale programe de asistență și este dispusă să continue elaborarea de înțelegeri comune, care constituie baza unor acțiuni efective în privința cooperării în scopuri pașnice în cadrul BTWC; ar putea fi avute în vedere noi acțiuni și decizii privind consolidarea cooperării internaționale, asistența și schimburile în domeniul științelor biologice și al tehnologiilor în scopuri pașnice, precum și promovarea consolidării capacităților în domeniile supravegherii, detectării, diagnosticării și izolării bolilor infecțioase. Uniunea va continua să sprijine funcționarea actualei baze de date în materie de cooperare și asistență și, după caz, să caute modalități de a spori utilitatea sa; sprijinirea, printre altele, a programelor de parteneriat mondial ale G7, a programelor relevante ale Uniunii și a obiectivelor agendei pentru securitate sanitară globală care vizează sprijinul pentru punerea în aplicare a reglementărilor internaționale din domeniul sănătății și pentru dezarmarea, controlul și securitatea materialelor și instalațiilor sensibile, precum și pentru expertiza necesară, după caz;

                           (ix)

                           sprijinirea unui proces de evaluări mai frecvente și orientate ale evoluțiilor științifice și tehnologice relevante, care ar putea avea implicații pentru BTWC; un astfel de proces ar putea implica încorporarea în ISU a unei funcții consultative permanente în domeniul științei și tehnologiei și un proces de revizuire mai substanțială, ca element central în cadrul unui nou program de lucru în perioada dintre sesiuni, pentru a include evenimentele și activitățile relevante desfășurate de academiile internaționale și statele părți într-un mod mai integrat și coordonat.

         Articolul 3
   În scopul consolidării conformității, Uniunea promovează dezvoltarea relevanței și a caracterului cuprinzător al formularelor privind măsuri de consolidare a încrederii prin:

               (a)

               examinarea formularelor anuale privind măsuri de consolidare a încrederii ca instrumente pentru declarațiile periodice la nivel național cu privire la punerea în aplicare și la conformitate și dezvoltarea în continuare a acestora din perspectiva acestui obiectiv;

               (b)

               reducerea într-o măsură cât mai mare a aspectelor complexe restante ale formularelor privind măsuri de consolidare a încrederii și înlăturarea potențialelor ambiguități;

               (c)

               sprijinirea ISU să joace un rol mai mare în sprijinul punctelor naționale de contact pentru compilarea propriilor măsuri de consolidare a încrederii; prin seminare regionale și formare pentru transmiterea electronică a formularelor privind măsurile de consolidare a încrederii;

               (d)

               depunerea de eforturi pentru a spori participarea, calitatea și caracterul cuprinzător al măsurilor de consolidare a încrederii, prin extinderea funcționalității instrumentului electronic privind măsurile de consolidare a încrederii și punerea la dispoziție a acestuia, precum și a ghidului privind măsuri de consolidare a încrederii, în toate limbile oficiale ale ONU pe site-ul BTWC.

         Articolul 4
   Pe lângă obiectivele enunțate la articolul 1, Uniunea susține consolidarea rolului ISU. Uniunea susține în special:

               (a)

               prelungirea mandatului ISU pentru încă cinci ani;

               (b)

               includerea unor activități suplimentare în mandatul ISU pentru a sprijini activitatea unui program de activitate revizuit și consolidat în perioada dintre sesiuni, astfel cum se propune la articolul 5;

               (c)

               elaborarea unui sistem mai eficace de examinare a evoluțiilor științifice și tehnologice și a impactului acestora asupra BTWC prin crearea, printre altele, în cadrul ISU a unei funcții consultative și de legătură permanente în domeniul științei și tehnologiei;

               (d)

               adoptarea unui plan de acțiune privind universalizarea, care ar urma să fie coordonat de ISU;

               (e)

               rolul ISU în sprijinirea punctelor naționale de contact ale statelor părți în compilarea și transmiterea de măsuri de consolidare a încrederii astfel cum se menționează la articolul 3;

               (f)

               o suplimentare adecvată a personalului actual al ISU pentru a îndeplini noile obiective și a desfășura activitățile menționate în prezentul articol.

         Articolul 5
   Pentru a sprijini revizuirea și consolidarea programului desfășurat în perioada dintre sesiuni, Uniunea, în special:

               (a)

               sprijină următoarele subiecte pentru un nou program desfășurat în perioada dintre sesiuni, fie ca subiecte pentru perioada dintre sesiuni, fie prin intermediul unor grupuri de lucru dedicate sau ambele:

                           (i)

                           punerea în aplicare și conformitatea la nivel național;

                           (ii)

                           noi lucrări în domeniul unor măsuri de consolidare a încrederii ulterioare celei de a opta Conferințe de revizuire;

                           (iii)

                           asistența și cooperarea în temeiul articolului VII din BTWC;

                           (iv)

                           evoluțiile în domeniul științei și tehnologiei;

                           (v)

                           revizuirea procedurii Comitetului consultativ;

                           (vi)

                           universalizarea, astfel cum se propune la articolul 6;

               (b)

               sprijină dezvoltarea unor cadre de reglementare naționale privind biosiguranța și biosecuritatea; adoptarea și promovarea unor standarde adecvate pentru laboratoare în ceea ce privește biosiguranța și biosecuritatea, deși aceste standarde nu reprezintă în niciun fel un substitut al unui regim de conformitate, pot ajuta fiecare stat parte pe termen lung în vederea punerii în aplicare a obligațiilor lor conform BTWC; de asemenea, acestea s-ar putea dovedi, alături de alte măsuri, un instrument util pentru a contribui la demonstrarea conformității; discuțiile privind acest subiect, și anume cele purtate inclusiv cu industria, asociațiile din domeniul biosiguranței și laboratoarele relevante, ar putea face parte dintr-un nou program de lucru desfășurat în perioada dintre sesiuni;

               (c)

               sprijină exercițiile de evaluare inter pares pe bază de voluntariat care implică statele părți în contextul BTWC; obiectivul unui exercițiu de evaluare inter pares este de a îmbunătăți punerea în aplicare la nivel național și de a oferi garanții cu privire la conformitate prin intermediul schimburilor de informații și al unei transparențe sporite în ceea ce privește, de exemplu, capacitățile, activitățile și acțiunile în vederea punerii în aplicare, precum și intențiile în vederea conformității;

               (d)

               sprijină consolidarea caracterului decizional al procesului desfășurat în perioada dintre sesiuni prin explorarea unei serii de opțiuni, cum ar fi competențele decizionale clar definite pentru anumite domenii de activitate.

         Articolul 6
   În sprijinul universalității BTWC, Uniunea:

               (a)

               sprijină adoptarea unui plan de acțiune privind universalizarea, coordonat de ISU, cu etape și activități concrete; planul de acțiune ar putea include activități precum evenimente de informare, demersuri comune, traducerea unor documente relevante, stimulente precum schimbul de informații privind ofertele de asistență; acest plan de acțiune ar fi evaluat și, dacă este necesar, modificat cu ocazia fiecărei reuniuni a statelor părți;

               (b)

               sprijină organizarea unor sesiuni dedicate sau a unor reuniuni la nivel de grup de lucru pe tema universalizării în timpul procesului desfășurat în perioada dintre sesiuni pentru a coordona activitățile de informare între diferiți actori și pentru a planifica inițiative regionale.

         Articolul 7
   Uniunea sprijină eforturile de consolidare a instrumentului secretarului general al ONU de anchetare a presupuselor utilizări de arme chimice și biologice și, în special, de asigurare a eficacității dispozițiilor mecanismului și de realizare a unor acțiuni concrete în acest sens, precum acordarea de sprijin pentru programe de formare, inclusiv găzduirea de exerciții, și dezvoltarea unui sistem de laboratoare de analiză.
   Articolul 8
   Uniunea sprijină eforturile de consolidare a articolului VII din BTWC în cadrul celei de a opta Conferințe de revizuire, ținând seama de eforturile altora de consolidare a capacităților internaționale de reacție în cazul apariției unor focare de boli infecțioase.
   Articolul 9
   Acțiunea desfășurată de Uniune în scopurile la care se face referire în prezenta decizie cuprinde:

               (a)

               prezentarea de către Uniune și statele sale membre, pe baza poziției prevăzute în prezenta decizie, a unor propuneri cu privire la măsuri specifice, concrete și realizabile, vizând consolidarea efectivă a punerii în aplicare a BTWC în vederea examinării de către statele părți la BTWC, cu ocazia celei de a opta Conferințe de revizuire;

               (b)

               după caz, inițiative ale Înaltului Reprezentant sau ale delegațiilor Uniunii;

               (c)

               declarații din partea Înaltului Reprezentant sau a delegației Uniunii la Organizația Națiunilor Unite în perioada premergătoare și în cursul celei de a opta Conferinței de revizuire.

         Articolul 10
   Prezenta decizie intră în vigoare la data adoptării.

      Adoptată la Bruxelles, 16 noiembrie 2015.

            Pentru Consiliu

            Președintele

         F. MOGHERINI

      (1)  Acțiunea comună 2006/184/PESC a Consiliului din 27 februarie 2006 în sprijinul Convenției privind armele biologice și toxice, în cadrul strategiei UE împotriva proliferării armelor de distrugere în masă (JO L 65, 7.3.2006, p. 51).

      (2)  JO C 57, 9.3.2006, p. 1.

      (3)  Poziția comună 2006/242/PESC a Consiliului din 20 martie 2006 referitoare la conferința de examinare a Convenției privind interzicerea armelor biologice și toxice care va avea loc în 2006 (BTWC) (JO L 88, 25.3.2006, p. 65).

      (4)  Acțiunea comună 2008/858/PESC a Consiliului din 10 noiembrie 2008 în sprijinul Convenției privind armele biologice și toxice (BTWC), în cadrul punerii în aplicare a Strategiei UE împotriva proliferării armelor de distrugere în masă (JO L 302, 13.11.2008, p. 29).

      (5)  Decizia 2011/429/PESC a Consiliului din 18 iulie 2011 privind poziția Uniunii Europene cu privire la cea de A șaptea conferință de examinare a statelor părți la Convenția privind interzicerea dezvoltării, fabricării și stocării armelor bacteriologice (biologice) sau cu toxine și distrugerea acestora (BTWC) (JO L 188, 19.7.2011, p. 42).

      (6)  Decizia 2012/421/PESC a Consiliului din 23 iulie 2012 în sprijinul Convenției privind armele biologice și toxice (BTWC), în cadrul punerii în aplicare a Strategiei UE împotriva proliferării armelor de distrugere în masă (JO L 196, 24.7.2012, p. 61).


title: Decizia Consiliului din 22 decembrie 2003 privind încheierea Acordului de cooperare științifică și tehnologică între Comunitatea Europeană și Republica Tunisiană

text:
Anunţ juridic important

|

32004D0127

Jurnalul Oficial L 037 , 10/02/2004 p. 0016 - 0016 ediţie specială în limba cehă capitol 11 volum 49 p. 194  - 194 ediţie specială în limba estonă capitol 11 volum 49 p. 194  - 194 ediţie specială în limba maghiară capitol 11 volum 49 p. 194  - 194 ediţie specială în limba lituaniană capitol 11 volum 49 p. 194  - 194 LV.ES capitol 11 volum 49 p. 194  - 194 MT.ES capitol 11 volum 49 p. 194  - 194 PL.ES capitol 11 volum 49 p. 194  - 194 SK.ES capitol 11 volum 49 p. 194  - 194 ediţie specială în limba slovenă capitol 11 volum 49 p. 194  - 194

		20031222Decizia Consiliuluidin 22 decembrie 2003privind încheierea Acordului de cooperare științifică și tehnologică între Comunitatea Europeană și Republica Tunisiană(2004/127/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 170, coroborat cu prima teză de la articolul 300 alineatul (2) primul paragraf și articolul 300 alineatul (3),având în vedere propunerea Comisiei,având în vedere avizul Parlamentului European [1],întrucât:(1) Comisia a negociat, în numele Comunității, un Acord de cooperare științifică și tehnologică cu Republica Tunisiană.(2) Acordul a fost semnat, în numele Comunității, la 26 iunie 2003 la Salonic, sub rezerva unei eventuale încheieri la o dată ulterioară.(3) Acordul ar trebui aprobat,DECIDE:Articolul 1În numele Comunității, se aprobă Acordul de cooperare științifică și tehnologică între Comunitatea Europeană și Republica Tunisiană.Textul acordului se atașează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 7 din acord [2].Adoptată la Bruxelles, 22 decembrie 2003.Pentru ConsiliuPreședinteleA. Matteoli[1] Aviz emis la 4 decembrie 2003 (nepublicat încă în Jurnalul Oficial).[2] Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.--------------------------------------------------


title: Decizia Comisiei din 21 februarie 2012 de instituire a Grupului de experți privind politica UE în materie penală

text:
               23.2.2012

               RO

               Jurnalul Oficial al Uniunii Europene

               C 53/9

         DECIZIA COMISIEI
   din 21 februarie 2012
   de instituire a Grupului de experți privind politica UE în materie penală
   2012/C 53/05
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Uniunea, în conformitate cu articolul 67 alineatul (3) din tratat, acționează pentru a asigura un înalt nivel de securitate prin măsuri de prevenire și de combatere a criminalității și, dacă este necesar, prin apropierea legislațiilor penale.

               (2)

               Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor din 20 septembrie 2011„Către o politică a UE în materie penală: asigurarea punerii în aplicare eficace a politicilor UE prin intermediul dreptului penal” (1) subliniază importanța dezvoltării unei politici penale coerente și consecvente la nivelul UE, care să fie susținută prin discuții organizate în cadrul unui grup de experți.

               (3)

               Prin urmare, este necesar să se instituie un grup de experți în domeniul dreptului penal al UE și să se definească sarcinile și structura acestuia.

               (4)

               Grupul ar trebui să susțină acțiunile Comisiei privind dezvoltarea unei politici în materie penală la nivelul UE și să ofere consiliere cu privire la toate aspectele conexe. De asemenea, grupul ar trebui să ofere consiliere cu privire la colectarea de dovezi factuale care să permită o evaluare a caracterului esențial al măsurilor de drept penal ale UE în vederea asigurării aplicării efective a unei politici a Uniunii.

               (5)

               Grupul ar trebui să fie format din maximum douăzeci de experți cu înalte calificări, numiți cu titlu personal, cu respectarea unei reprezentări echilibrate în ceea ce privește pregătirea profesională și regiunile geografice.

               (6)

               Mandatul membrilor grupului ar trebui să fie de trei ani, cu posibilitate de reînnoire.

               (7)

               Ar trebui prevăzute norme privind dezvăluirea de informații de către membrii grupului.

               (8)

               Datele cu caracter personal privind membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (2),

         ADOPTĂ PREZENTA DECIZIE:
   Articolul 1
   Obiect
   Se instituie Grupul de experți privind politica UE în materie penală, denumit în continuare „grupul”.
   Articolul 2
   Misiune
   Misiunea grupului este de a consilia Comisia în ceea ce privește dreptul penal material în contextul dezvoltării unei politici a UE în materie penală. Aceasta presupune, în special, formularea de recomandări cu privire la orice chestiune de ordin juridic care poate apărea în acest context și, de asemenea, colectarea de dovezi factuale care să permită o evaluare a caracterului esențial al măsurilor de drept penal ale UE, în vederea asigurării aplicării efective a unei politici a Uniunii, prin consultare cu grupurile de experți existente în domeniile de politică relevante.
   Articolul 3
   Consultare
   Comisia poate consulta grupul cu privire la orice chestiune referitoare la dezvoltarea unei politici în materie penală a UE.
   Articolul 4
   Componență – Numirea membrilor
   (1)   Grupul este compus din cel mult 20 de membri. Aceștia sunt persoane fizice numite cu titlu personal.
   (2)   Membrii sunt numiți de către directorul general al Direcției Generale Justiție din rândul specialiștilor cu competențe remarcabile în domeniul dreptului penal. Procesul de selecție a membrilor se derulează astfel încât să se garanteze un nivel înalt de expertiză, precum și, în măsura posibilului, un echilibru adecvat în ceea ce privește competențele, originea geografică și sexul, luând în considerare sarcinile specifice grupului de experți și tipul de expertiză necesară.
   (3)   Grupul cuprinde experți din instituții științifice și de cercetare, precum și practicieni din domeniul juridic.
   (4)   Membrii sunt numiți cu titlu personal pentru un mandat de trei ani. Acceptarea calității de membru al grupului presupune angajamentul de a acționa independent și în interes public. În eventualitatea apariției unui conflict de interese în ceea ce privește un expert, serviciile Comisiei pot exclude acest expert din grup sau din cadrul unei anumite formațiuni a acestuia, ori pot decide ca expertul în cauză să se abțină de la discutarea punctelor respective de pe ordinea de zi. Membrii grupului rămân în funcție până la înlocuire sau până la încheierea mandatului acestora. Mandatul membrilor poate fi reînnoit.
   (5)   Membrii care nu mai sunt în măsură să contribuie în mod eficace la deliberările grupului, care demisionează sau care nu îndeplinesc condițiile prevăzute la alineatul (3) din prezentul articol sau la articolul 339 din tratat pot fi înlocuiți pentru restul mandatului lor.
   (6)   Numele membrilor se publică în Registrul grupurilor de experți și al altor entități similare (denumit în continuare „registrul”) și pe site-ul web al Direcției Generale Justiție al Comisiei. Datele cu caracter personal ale membrilor sunt colectate, prelucrate și publicate în conformitate cu prevederile Regulamentului (CE) nr. 45/2001.
   Articolul 5
   Funcționarea grupului
   (1)   Grupul este prezidat de un reprezentant al Comisiei.
   (2)   În acord cu Comisia, se pot constitui subgrupuri care să analizeze aspecte specifice, în baza unui mandat stabilit de grup. Aceste subgrupuri se dizolvă odată cu îndeplinirea mandatului lor.
   (3)   Reprezentantul Comisiei poate invita experți din afara grupului, cu competențe specifice în legătură cu un subiect de pe ordinea de zi, să participe ad-hoc la activitatea grupului sau a subgrupului. De asemenea, reprezentantul Comisiei poate acorda statutul de observator unor persoane fizice, unor organizații, astfel cum sunt definite în regula numărul 8 alineatul (3) din regulile orizontale aplicabile grupurilor de experți, precum și unor țări candidate.
   (4)   Membrii grupului, precum și experții și observatorii invitați, respectă obligațiile referitoare la secretul profesional prevăzute în tratate și în dispozițiile de punere în aplicare a acestora, precum și normele în materie de securitate ale Comisiei privind protecția informațiilor clasificate ale UE, prevăzute în anexa la Decizia 2001/844/CE, CECO, Euratom a Comisiei (3). În cazul nerespectării acestor obligații, Comisia poate lua măsurile care se impun.
   (5)   Secretariatul grupului este asigurat de Comisie.
   (6)   Grupul poate adopta propriul regulament de procedură pe baza regulamentului de procedură standard pentru grupurile de experți.
   (7)   Comisia publică informații relevante privind activitățile desfășurate de grup, fie prin includerea acestora în registru, fie prin intermediul unui link, inclus în registru, către un site internet dedicat.
   Articolul 6
   Cheltuielile aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și sejur ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile, alocate în cadrul procedurii anuale de alocare a resurselor.
   Articolul 7
   Intrarea în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 21 februarie 2012.

            Pentru Comisie

         Viviane REDING

            Vicepreședinte

      (1)  COM(2011) 573 final.

      (2)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (3)  Decizia Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).


title: Decizia Consiliului din 26 februarie 2001 de semnare, în numele Comunității Europene, a unui Acord sub forma unui memorandum de înțelegere între Comunitatea Europeană și Republica Democrată Socialistă Sri Lanka privind aranjamentele în domeniul accesului la piață al produselor textile și de îmbrăcăminte și de autorizare a aplicării sale provizorii

text:
Anunţ juridic important

|

32001D0214

Jurnalul Oficial L 080 , 20/03/2001 p. 0011 - 0011 ediţie specială în limba cehă capitol 11 volum 36 p. 259  - 259 ediţie specială în limba estonă capitol 11 volum 36 p. 259  - 259 ediţie specială în limba maghiară capitol 11 volum 36 p. 259  - 259 ediţie specială în limba lituaniană capitol 11 volum 36 p. 259  - 259 LV.ES capitol 11 volum 36 p. 259  - 259 MT.ES capitol 11 volum 36 p. 259  - 259 PL.ES capitol 11 volum 36 p. 259  - 259 SK.ES capitol 11 volum 36 p. 259  - 259 ediţie specială în limba slovenă capitol 11 volum 36 p. 259  - 259

		20010226Decizia Consiliuluidin 26 februarie 2001de semnare, în numele Comunității Europene, a unui Acord sub forma unui memorandum de înțelegere între Comunitatea Europeană și Republica Democrată Socialistă Sri Lanka privind aranjamentele în domeniul accesului la piață al produselor textile și de îmbrăcăminte și de autorizare a aplicării sale provizorii(2001/214/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul și al doilea paragraf,având în vedere propunerea Comisiei,întrucât:(1) Comisia a negociat în numele Comunității un acord bilateral sub forma unui memorandum de înțelegere privind comerțul cu produse textile cu Sri Lanka.(2) Acordul sub forma unui memorandum de înțelegere a fost parafat la 5 decembrie 2000.(3) Acordul sub forma unui memorandum de înțelegere ar trebui semnat în numele Comunității.(4) Pentru a permite ambelor părți să obțină beneficii imediat după efectuarea notificărilor relevante către OMC, este necesară aplicarea provizorie a prezentului acord începând cu 1 decembrie 2000 până la finalizarea procedurilor necesare pentru încheierea sa formală, sub rezerva reciprocității,DECIDE:Articolul 1Președintele Consiliului este autorizat să numească persoanele împuternicite să semneze, în numele Comunității Europene, Acordul sub forma unui memorandum de înțelegere privind schimbul comercial de produse textile cu Sri Lanka, sub rezerva posibilității de a fi încheiat la o dată ulterioară.Textul acordului se atașează la prezenta decizie.Articolul 2Sub rezerva reciprocității, acordul sub forma unui memorandum de înțelegere se aplică provizoriu începând cu 1 decembrie 2000 până la finalizarea procedurilor necesare pentru încheierea sa formală.Articolul 3(1) În conformitate cu procedura menționată la articolul 17 din Regulamentul nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe [1], Comisia poate modifica aplicarea sistemului controlului dublu pentru anumite produse, după consultări prealabile cu Sri Lanka în conformitate cu punctul 7 din memorandumul de înțelegere.(2) În cazul în care Sri Lanka nu își îndeplinește obligațiile reglementate la punctele 2 și 6 din memorandumul de înțelegere, Comisia reaplică regimul contingentar în conformitate cu procedura menționată la articolul 17 din Regulamentul nr. 3030/93.Adoptată la Bruxelles, 26 februarie 2001.Pentru ConsiliuPreședinteleA. Lindh[1] JO L 275, 8.11.1993. Regulament, astfel cum a fost modificat ultima dată prin Regulamentul (CE) nr. 824/97 al Consiliului (JO L 119, 8.5.1997, p. 1).--------------------------------------------------


title: 2009/82/CE,Euratom: Decizia Consiliului și a Comisiei din 18 decembrie 2008 privind încheierea Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Bulgaria și a României la Uniunea Europeană

text:
               30.1.2009

               RO

               Jurnalul Oficial al Uniunii Europene

               L 26/5

      DECIZIA CONSILIULUI ȘI A COMISIEI

   din 18 decembrie 2008
   privind încheierea Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Bulgaria și a României la Uniunea Europeană
   (2009/82/CE, Euratom)
   CONSILIUL UNIUNII EUROPENE,
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) teza a doua și articolul 300 alineatul (3) primul paragraf,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere Actul de aderare a Bulgariei și a României, în special articolul 6 alineatul (2),
   având în vedere propunerea Comisiei,
   având în vedere avizul Parlamentului European (1),
   având în vedere aprobarea Consiliului, acordată în conformitate cu articolul 101 din Tratatul de instituire a Comunității Europene a Energiei Atomice,
   întrucât:

               (1)

               Protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Bulgaria și a României la Uniunea Europeană a fost semnat în numele Comunității și al statelor membre la 11 iunie 2008 în conformitate cu Decizia 2008/628/CE a Consiliului (2).

               (2)

               Până la intrarea sa în vigoare, protocolul a fost aplicat cu titlu provizoriu de la 1 ianuarie 2007.

               (3)

               Protocolul ar trebui încheiat,

         DECID:
   Articolul 1
   Protocolul la Acordul de parteneriat și cooperare între Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Bulgaria și a României la Uniunea Europeană (3) se aprobă prin prezenta decizie în numele Comunității, al Comunității Europene a Energiei Atomice și al statelor membre.
   Articolul 2
   Președintele Consiliului procedează, în numele Comunității și al statelor membre, la notificarea prevăzută la articolul 3 din protocol. Președintele Comisiei procedează simultan la respectiva notificare în numele Comunității Europene a Energiei Atomice.

      Adoptată la Bruxelles, 18 decembrie 2008.

            Pentru Consiliu

            Președintele

         M. BARNIER

            Pentru Comisie

         José Manuel BARROSO

            Președintele

      (1)  Avizul din 2 septembrie 2008 (nepublicat încă în Jurnalul Oficial).

      (2)  JO L 205, 1.8.2008, p. 40.

      (3)  JO L 205, 1.8.2008, p. 42.


title: 2009/672/CE: Decizia Parlamentului European din 23 aprilie 2009 privind închiderea conturilor Agenției Europene pentru Reconstrucție pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/179

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Agenției Europene pentru Reconstrucție pentru exercițiul financiar 2007
   (2009/672/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Reconstrucție pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Reconstrucție pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 2667/2000 al Consiliului din 5 decembrie 2000 privind Agenția Europeană pentru Reconstrucție (4), în special articolul 8,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0169/2009),

               1.

               ia act de conturile anuale finale ale Agenției Europene pentru Reconstrucție, astfel cum sunt anexate la raportul Curții de Conturi;

               2.

               aprobă închiderea conturilor Agenției Europene pentru Reconstrucție pentru exercițiul financiar 2007;

               3.

               încredințează Președintelui sarcina de a transmite prezenta decizie directorului Agenției Europene pentru Reconstrucție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 13.

      (2)  JO C 311, 5.12.2008, p. 42.

      (3)  JO L 248, 16.9.2002, p. 1.

      (4)  JO L 306, 7.12.2000, p. 7.

      (5)  JO L 357, 31.12.2002, p. 72.


               30.12.2015

               RO

               Jurnalul Oficial al Uniunii Europene

               C 440/116

         P7_TA(2013)0015
   Modificarea Regulamentului de procedură al Parlamentului în ceea ce priveşte ordinea precedenţei vicepreşedinţilor aleşi prin aclamare
   Decizia Parlamentului European din 16 ianuarie 2013 privind modificarea articolului 15 alineatul (2) din Regulamentul de procedură al Parlamentului European în ceea ce privește ordinea precedenței vicepreședinților aleși prin aclamare (2012/2020(REG))
   (2015/C 440/22)

      Parlamentul European,

               —

               având în vedere scrisoarea Președintelui său din 3 septembrie 2010,

               —

               având în vedere interpretarea articolului 13 alineatul (1) din Regulamentul de procedură adoptată de Comisia pentru afaceri constituționale la 15 iunie 2011 și anunțată în plen la 22 iunie 2011,

               —

               având în vedere articolele 211 și 212 din Regulamentul său de procedură,

               —

               având în vedere raportul Comisiei pentru afaceri constituționale (A7-0412/2012),

               1.

               hotărăște să aducă Regulamentului său de procedură modificarea prezentată în continuare;

               2.

               reamintește că această modificare intră în vigoare în prima zi a următoarei perioade de sesiune;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

      Amendamentul 1

      Regulamentul de procedură al Parlamentului European

      Articolul 15 – alineatul 2 – paragraful 2

                  Textul în vigoare

                  Amendamentul

               În cazul în care alegerea
                     nu
                   are loc
                     în urma unui vot secret
                  , ordinea precedenței
                     corespunde ordinii în care sunt prezentați de Președinte
                  .

               În cazul în care alegerea are loc
                     prin aclamare
                  , ordinea precedenței
                     se stabilește prin vot secret
                  .


title: 2014/563/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/165

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Centrului de Traduceri pentru Organismele Uniunii Europene aferent exercițiului financiar 2012
   (2014/563/UE)
   PARLAMENTUL EUROPEAN,

               —

               având în vedere conturile anuale finale ale Centrului de Traduceri pentru Organismele Uniunii Europene pentru exercițiul financiar 2012,

               —

               având în vedere Raportul Curții de Conturi privind conturile anuale ale Centrului de Traduceri pentru Organismele Uniunii Europene pentru exercițiul financiar 2012, însoțit de răspunsul centrului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 2965/94 din 28 noiembrie 1994 de înființare a Centrului de Traduceri pentru Organismele Uniunii Europene (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0205/2014),

               1.

               aprobă închiderea conturilor Centrului de Traduceri pentru Organismele Uniunii Europene pentru exercițiul financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului de Traduceri pentru Organismele Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 15.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 314, 7.12.1994, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.